L 16/22 Az Európai Unió Hivatalos Lapja 2015.1.23. A BIZOTTSÁG (EU) 2015/97 FELHATALMAZÁSON ALAPULÓ RENDELETE (2014. október 17.) a 918/2012/EU felhatalmazáson alapuló rendeletnek az állampapírt érintő jelentős nettó rövid pozíciók bejelentése tekintetében történő helyesbítéséről (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a short ügyletekről és a hitel-nemteljesítési csereügyletekkel kapcsolatos egyes szempontokról szóló, 2012. március 14-i 236/2012/EU európai parlamenti és tanácsi rendeletre (") és különösen annak 3. cikke (7) bekezdésére, mivel: (1) — A 918/2012/EU felhatalmazáson alapuló bizottsági rendelet (7) 13. cikke a 236/2012/EU rendelet 3. cikke (7) bekezdésének c) pontjában biztosított felhatalmazásnak megfelelően meghatározza a valamely adott kibocsátóhoz kapcsolódó hosszú vagy rövid pozícióval rendelkező, a csoporthoz tartozó jogalanyok pozícióinak számítási módszerét. A 918/2012/EU felhatalmazáson alapuló rendelet 13. cikke a kibocsátott részvénytőkével és a kibocsátott állampapír-állománnyal kapcsolatos pozíciók számítását egyaránt meghatározza. Mindazonáltal a 918/2012/EU felhatalmazáson alapuló rendelet 13. cikkének (3) bekezdése jelenleg csak a 236/2012/EU rendelet 5. cikke szerinti, a jelentős nettó rövid részvénypozíciókra vonatkozó bejelentési küszöbértékre hivatkozik, holott hivatkoznia kellene a 236/2012/EU rendelet 7. cikke szerinti, az állampapírt érintő jelentős nettó rövid pozíciókra vonatkozó bejelentési küszöbértékre is. (2) — A jogbizonytalanság elkerülése érdekében ezért a 918/2012/EU felhatalmazáson alapuló rendeletet ennek megfelelően helyesbíteni kell, ELFOGADTA EZT A RENDELETET: 1. cikk A 918/2012/EU felhatalmazáson alapuló rendelet 13. cikke (3) bekezdése első mondatának helyébe a következő szöveg lép: ,(3) — Amennyiben egy nettó rövid pozíció eléri vagy meghaladja a 236/2012/EU rendelet 5. vagy 7. cikke szerinti bejelentési küszöbértéket, illetve a rendelet 6. cikke szerinti közzétételi küszöbértéket, a csoporthoz tartozó valamely jogalany a 236/2012/EU rendelet 5-11. cikkével összhangban bejelenti és közzéteszi a valamely adott kibocsátóhoz kapcsolódó és az (1) bekezdésnek megfelelően kiszámított nettó rövid pozíciót, feltéve, hogy a (2) bekezdés szerint kiszámított csoportszintű nettó rövid pozíció nem éri el, illetve nem haladja meg a bejelentési vagy közzétételi küszöbértéket." 2. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2014. október 17-én. a Bizottság részéről az elnök José Manuel BARROSO () HLL 86., 2012.3.24., 1. o. () A Bizottság 2012. július 5-i 918/2012/EU felhatalmazáson alapuló rendelete a short ügyletekről és a hitel-nemteljesítési csereügyletekkel kapcsolatos egyes szempontokról szóló 236/2012/EU európai parlamenti és tanácsi rendeletnek a fogalommeghatározások, a nettó rövid pozíciók számítása, az állampapírral kapcsolatos fedezett hitel-nemteljesítési csereügyletek, a bejelentési küszöbértékek, a korlátozások felfüggesztéséhez szükséges likviditási küszöbértékek, a pénzügyi eszközök jelentős árfolyamesése és a káros hatással járó események tekintetében történő kiegészítéséről (HL L 274., 2012.10.9., 1. 0.).